《柬顾亭林先生》
清代·郁植

惊喜相看问阿翁，少年连袂各头童。家从十五年前别，身在三头里外同。

且注虫鱼潜砚北，任教车马过墙东。乡关耆旧多萧索，阅历如公道未穷。

作者简介：（?—1679）清江苏太仓人，字大本，号东堂。诸生，八岁应试，作《五伦论》，为吴伟业所赞赏。既长，学力益深，为王士禛所赏识。兼工诗。康熙十八年举鸿博，未应试卒。